চালকুমড়া
চালকুমড়া, জালিকুমড়া বা চালকুমরা (বৈজ্ঞানিক নাম: Benincasa hispida) এক প্রকার ফল জাতীয় সবজি। সংস্কৃত ভাষায় একে 'কুষ্মাণ্ড' বলা হয়। এর ইংরেজি নাম wax gourd, winter melon, white gourd, winter gourd, tallow gourd, Chinese preserving melon, ash gourd, ইত্যাদি। চালকুমড়া উদ্ভিদ লতা জাতীয়। এর ফল বিশালাকার যেটা সবজি হিসেবে খাওয়া হয় বা মোরব্বা বানিয়ে খাওয়া হয়। এটি Benincasa গণভুক্ত একমাত্র প্রজাতি।